S&P ลดอันดับความน่าเชื่อถือ”รอยัล ดัทช์ เชลล์”หลังราคาน้ำมันร่วงหนัก
S&P ลดอันดับความน่าเชื่อถือ"รอยัล ดัทช์ เชลล์"หลังราคาน้ำมันร่วงหนัก
2 ก.พ. 2559

สถาบันจัดอันดับความน่าเชื่อถือ สแตนดาร์ด แอนด์ พัวร์ (S&amp;P) ปรับลดอันดับความน่าเชื่อถือระยะยาวของบริษัทรอยัล ดัทช์ เชลล์ ซึ่งเป็นผู้ผลิตน้ำมันรายใหญ่อันดับ 3 ของโลก ลงสู่ระดับ A+ จากระดับ AA- พร้อมกับเตือนว่า อาจจะปรับลดอันดับความน่าเชื่อถือลงอีก
นอกจากนี้ S&amp;P ยังได้ปรับลดแนวโน้มความน่าเชื่อถือของบริษัทพลังงานรายอื่นๆของยุโรป ลงสู่ระดับ เชิงลบ ซึ่งรวมถึงบริษัทบีพี,โททาล เอสเอ, สแตทออยล์ เอเอสเอ, เรพซอล เอสเอ และ Eni SpA
นอกจากนี้ การปรับลดอันดับความน่าเชื่อถือดังกล่าวยังมีขึ้นหลังจากราคาน้ำมันดิบในตลาดโลกร่วงลงอย่างหนัก โดยเมื่อคืนนี้ (1 ก.พ.) สัญญาน้ำมันดิบ WTI ส่งมอบเดือนมี.ค.ร่วงลง 2 ดอลลาร์ หรือ 6% ปิดที่ 31.62 ดอลลาร์/บาร์เรล เนื่องจากนักลงทุนผิดหวังที่กลุ่มประเทศผู้ส่งออกน้ำมัน (โอเปก) ส่งสัญญาณว่าจะยังไม่มีการจัดประชุมฉุกเฉิน แม้ว่าราคาน้ำมันยังคงอยู่ในทิศทางขาลงก็ตาม